ΓΡΑΠΤΗ ΕΡΩΤΗΣΗ E-2294/99

υποβολή: Bart Staes (Verts/ALE) προς το Συμβούλιο

(13 Δεκεμβρίου 1999)

Θέμα: Θέμα: Τροποποίηση της οδηγίας της ΕΕ σχετικά με τη σοκολάτα

Τέλος Οκτωβρίου το Συμβούλιο ενέκρινε τροποποίηση της οδηγίας της ΕΕ σχετικά με τη σοκολάτα, με βάση την οποία το ποσοστό του κακάο στη σοκολάτα μειώνεται. Μόλις τεθεί σε εφαρμογή η εν λόγω οδηγία, οι παραγωγοί σοκολάτας μπορούν να χρησιμοποιούν φθηνότερες πρώτες ύλες προς αντικατάσταση του κακάο. Για τα 15 κράτη μέλη της ΕΕ η ονομασία «σοκολάτα» περιορίζεται προς το παρόν σε προϊόντα με 25 % κακάο, 14 % γάλα και χωρίς φυτικά λίπη.

Η τροποποίηση της εν λόγω οδηγίας συνεπάγεται σοβαρή κοινωνικοοικονομική ζημία τόσο για τις κακαοπαραγωγούς χώρες όσο και για τους μεμονωμένους παραγωγούς. Επιπλέον, η τροποποιηθείσα οδηγία είναι σαφώς αντίθετη με τη Διεθνή Σύμβαση για το κακάο του 1995. Με τη σύμβαση αυτή, όλες οι χώρες που εισάγουν κακάο, συμπεριλαμβανομένων των 15 κρατών μελών της ΕΕ, ανέλαβαν τηνποχρέωση να προωθήσουν την κατανάλωση του κακάο.

Μπορεί το Συμβούλιο να απαντήσει:

1. Ποιος (Επιτροπή, κράτος μέλος της ΕΕ, παραγωγοί σοκολάτας, mldr) έκανε το πρώτο βήμα για τη μείωση του ποσοστού κακάο της σοκολάτας;

2. Με βάση ποια επιχειρήματα και/ή έγγραφα έδωσε το Συμβούλιο τη συγκατάθεσή του για τη μείωση του ποσοστού κακάο στη σοκολάτα;

3. Ποια κράτη μέλη της ΕΕ ήταν συνήγοροι της μείωσης αυτής; Ποια επιχειρήματα και/ή έγγραφα χρησιμοποίησαν αυτά τα κράτη μέλη για να επιβάλουν την άποψή τους;

4. Προέβη το Συμβούλιο σε εκπόνηση μελέτης, πριν από τη μείωση του ποσοστού του κακάο, σχετικά με τις κοινωνικοοικονομικές συνέπειες του γεγονότος αυτού για τους σοκολατοπαραγωγούς και για τις χώρες παραγωγής κακάο; Εάν ναι, ποια είναι τα αποτελέσματα της μελέτης αυτής; Εάν όχι, γιατί αμέλησε το Συμβούλιο να εκπονήσει μια τέτοια μελέτη, έχονταςπόψη τις προαναφερθείσες εκτεταμένες κοινωνικοοικονομικές συνέπειες;

5. Είναι δυνατόν να συμφιλιωθεί η τροποποιηθείσα περί σοκολάτας οδηγία, σχετικά με το χαμηλότερο ποσοστό κακάο, με τη διεθνή σύμβαση του 1995 για το κακάο, η οποία έχει ως στόχο να ενισχύσει την κατανάλωσή του; Εάν ναι, ποια επιχειρήματα προβάλλει το Συμβούλιο για ναποστηρίξει την άποψη αυτή;

Απάντηση

(10/11 Απριλίου 2000)

Κατάρχήν το Συμβούλιο επιθυμεί να επιστήσει την προσοχή του αξιότιμου βουλευτού στο γεγονός ότι στην κοινή θέση που καθόρισε το Συμβούλιο ενόψει της έκδοσης της οδηγίας του Ευρωπαϊκού Κοινοβουλίου και του Συμβουλίου σχετικά με προϊόντα κακάου και σοκολάτας διατηρείται η ελάχιστη περιεκτικότητα σε βούτυρο του κακάου ή σε ολική ξηρή ύλη κακάου που προβλέπεται στην ισχύουσα οδηγία 73/241/ΕΟΚ.

Στόχος, συνεπώς, δεν είναι να μειωθεί η περιεκτικότητα σε κακάο, όπως αναφέρει ο αξιότιμος βουλευτής, αλλά μάλλον να επιτραπεί η προσθήκη και άλλων πλην του βουτύρου του κακάου φυτικών λιπών μέχρι ποσοστού ανερχομένου στο 5 % του τελικού προϊόντος (βλ. άρθρο 2, παράγραφος 1 της κοινής θέσης), δεδομένου ότι ορισμένα κράτη μέλη ήδη επιτρέπουν την χρήση φυτικών λιπών. Το Συμβούλιο διευκρινίζει ότι έκρινε

σκόπιμο, βάσει τεχνικών και επιστημονικών κριτηρίων, να περιορίσει τον αριθμό των εν λόγω φυτικών λιπών σε 6 μόνο, προκαθορισμένα και τροπικής προελέυσεως, θεωρούμενα ισοδύναμα του βουτύρου του κακάου και στα οποία δεν μπορεί να γίνει ενζυματική επεξεργασία (ένα 7ο φυτικό λίπος, το έλαιο κοκοφοίνικα, έγινε δεκτό μόνο για την παρασκευή παγωτών και παρεμφερών προϊόντων).

Στην προαναφερθείσα κοινή θέση, το Συμβούλιο κρίνει σκόπιμο να απλουστευθούν ορισμένες κάθετες οδηγίες του τομέα των τροφίμων, ώστε να λαμβάνονταιπόψι μόνον οι οιυσιαστικές απαιτήσεις που πρέπει να πληρούν τα σχετικά προϊόντα προκειμένουνα κυκλοφορούν ελεύθερα στην εσωτερική αγορά. Στο μέλημα του νομοθέτη να εξασφαλίσει το ενιαίο της εσωτερικής αγοράς, έρχεται να προστεθεί ένα δεύτερο μέλημα: να παρέχεται στον καταναλωτή ορθή, ουδέτερη και αντικειμενική πληροφόρηση, επί πλέον του καταλόγου συστατικών.

Όσον αφορά τις κοινωνικοοικονομικές επιπτώσεις για τις χώρες παραγωγής κακάου, οιπηρεσίες της Επιτροπήςπέβαλαν, πριν από την έκδοση της κοινής θέσης από το Συμβούλιο, προκαταρκτική μελέτη σχετικά με τις συνέπειες της πρότασης οδηγίας στις χώρες παραγωγής κακάου και φυτικών λιπών. Στην προκαταρκτική αυτή μελέτη, η Επιτροπή καταλήγει στο συμπέρασμα ότι η προτεινόμενη οδηγία δεν θα έχει, κατά πάσα πιθανότητα, αρνητικές επιπτώσεις στις εν λόγω χώρες. Για να αρθούν οι αβεβαιότητες που εξακολουθούν ναπάρχουν σχετικά, θα πραγματοποιηθεί και δεύτερη μελέτη.

Πράγματι, το Συμβούλιο στο άρθρο 2 παράγραφος 4 της κοινής του θέσης, ορίζει ότι η Επιτροπή θα εκπονήσει μελέτη σχετικά με τις επιπτώσεις της οδηγίας στην οικονομία των χωρών παραγωγής κακάου και άλλων φυτικών λιπών, μετά από την έναρξη ισχύος της εν λόγω οδηγίας. Για περισσότερες λεπτομέρειες το Συμβούλιο συνιστά στον αξιότιμο κ. Βουλευτή να απευθυνθεί απέυθείας στην Επιτροπή.

Όσον αφορά ειδικότερα το τρίτο ερώτημα, το Συμβούλιο συνιστά στον αξιότιμο κ. βουλευτή να απευθυνθεί στα ίδια τα κράτη μέλη, δεδομένου ότι δεν εμπίπτει στην αρμοδιότητά του να δίνει λεπτομέρειες σχετικά με τις επιμέρους θέσεις τους.